மயிலும் பெடையும் உடன் திரிய, மானும் கலையும் மருவி வர, பயிலும் பிடியும் கட கரியும் வருவ, திரிவ, பார்க்கின்றான்; குயிலும், கரும்பும், செழுந்தேனும், குழலும், யாழும், கொழும் பாகும், அயிலும், அமுதும், சுவை தீர்த்த மொழியைப் பிரிந்தான் அழியானோ? 29 முடி நாட்டிய கோட்டு உதயத்து முற்றம் உற்றான்-முது கங்குல் விடி நாள் கண்டும், கிளி மிழற்றும் மென் சொல் கேளா, வீரற்கு, 'ஆண்டு அடி நாள், செந் தாமரை ஒதுங்கும் அன்னம் இவளால், யான் அடைந்த கடி நாள் கமலத்து' என அவிழ்த்துக் காட்டுவான்போல், கதிர் வெய்யோன். 30